คือประจำเดือนปกติของหนูจะมาช่วงวันที่ 30-7 ประจำเดือนของเดือน มิถุนายน มาวันที่ 30-7 มิถุนายน ต่อมา ประจำเดือนของเดือนกรกฎาคม มาวันที่ 29-6 กรกฎาคม ซึ่งประจำเดือนครั้งต่อไปของเดือนสิงหาคมน่าจะมาวันที่ 30-7 สิงหาคม แต่หนูมีเพศสัมพันธ์กับแฟนเมื่อวันที่ 27 กรกฎาคม โดยไม่ได้ใส่ถุงยางแต่หลั่งนอก เพราะคิดว่ายังอยู่ในช่วงหน้า7หลัง7 แต่วันที่30 ประจำเดือนยังไม่มา ช่วงนั้นเครียดมากเพราะคิดว่าจะท้อง จึงจะรอให้ผ่านสัปดาห์นี้ก่อนค่อยซื้อที่ตรวจครรภ์มาตรวจ พอมาวันที่ 3 สิงหาคม ประจำเดือนมาวันแรก แปลกใจมากอยากรู้ว่า ประจำเดือนมาไม่ตรงเกิดจากอะไรคะ และหนูมีโอกาสท้องไหมคะ
สวัสดีค่ะ หากประจำเดือนมา 30 พ.ค.ถึง 7 มิ.ย. และมาอีกครั้งในวันที่ 29 มิ.ย.- 6 ก.ค. เท่ากับมีระยะห่างระหว่างรอบประจำเดือนที่ 30 วัน ซึ่งถือว่าปกติดี และหากประจำเดือนได้มาอีกรอบในวันที่ 3 ส.ค. ก็จะเท่ากับมีระยะห่างระหว่างรอบประจำเดือนที่ 35 วัน ซึ่งก็ถือว่ายังเป็นระยะห่างระหว่างรอบประจำเดือนที่ปกติดีค่ะ และหากหลังจากนี้ ได้มีประจำเดือนมานาน 2-7 วัน ก็จะถือว่าเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะสำหรับระยะห่างระหว่างรอบประจำเดือนที่ปกตินั้น มีได้ตั้งแต่ 21-35 วัน และในแต่ละรอบ ไม่จำเป็นต้องมีระยะห่างที่เท่ากัน ขึ้นอยู่กับหลายๆ ปัจจัยได้ เช่น มีความเครียด ทำงานหนัก พักผ่อนน้อย อดนอน นอนดึก เป็นต้น